title: عراق تورکمانلاری
text: عراق تورکمانلاری استانبول تۆرکجه‌ سینده:(Irak Türkmenleri/Irak Türkleri) یا دا عراق تورکلری آدلانیرلار، بۇ اتنیک قوروپو آناطولی تورکلرین بوداقلاریندان ساییلیر و دئمک اونملی یاشادیغی یئرلر عراقین قوزئی اوْلوب فرهنگ ، دیل باخیمیندان آذربایجان و تورکیه اؤلکه لرینه باغلانتی سی وار تورکمانلارین چوخونلوغو آذربایجان تۆرکجه‌ سینین کرکوکلی لهجه سینده دانیشیرلار دین باخیمیندان ایسلام و جغرافیایی یئرلرینه عایید سونو و شیعه مذهبلرینه تقسیم اولورلار.
  
  گئچمیش 
  عراق مملکتینده یاشایانلار تورکلره دئییلیر عراق تورکلرین حضوری بۇ  مملکتین قوزئینده عباسی سلیسله سینده ثبت اوْلوب سانکی چوخلی قوروپ لار سلجوقی دورسینده بۇ  منطقه ده مملکت و حکومت تشکیل وئریب و نوفوسلاری چوخالیب. شیعه تورکمانلاری اکثرا شاه عباسین امری له سونی کوردلرله دویوش آپارماق اۆچون بۇ  منطقه یه کوچورلنیبلر.
  عراق تورکمانلارین دیلی آذربایجان تۆرکجه‌‌سی اولاراق تورکمن دیلی له فرقلی دیر .ایندیلکده  تورکمانلار عراقین 3 جی بویوک قومیتین عربلر و کوردلر دن سوْنرا تشکیل ائدیلر.
  عراق تورکمانلاری بوتونلیکده خانقین ایران مرزینده یئرلشن بیر شهردن تا سوریه مرزی لرینه چان ساکین اولاراق جمعیتلری 2.500.000 تا 3.000.000 آراسیندا ذیکر اوْلونور.
  
  دیل 
  عراق تورکمانلاری دیللری اوْغوز تورکلریرن شاخه لریندن ساییلریر و سجلوقی تۆرکجه‌ سیندن ، استانبولی ، آذربایجانی ، تورکمنی تۆرکجه‌ لریندن قوهوم اولاراق سانکی آذربایجانی تۆرکجه‌ سینه چوْخ یاخین دیر و دئمک اولار عراق تورکمانلارین دیلی آذربایجان تۆرکجه‌‌سینین لهجه لریندن دیر .بوندان علاوه عوثمانی ایمپریاسینین بۇ  منطقه یه سولطه سی باعیث اوْلوب ایندیلکده عراق تورکمان لاری ادبی یازیلیشلاریندا استانبول تۆرکجه‌ سینین لاتین الیفباسیندان ایستیفاده ائدیرلر.
  
  یورد 
  
  عراق تورکمانلاری مسکون لاشمیش یئرلری عراق و تورکیه مرزیندن حکاری شهرلرین یاخینلیقلاریندان باشلانیر.
  تلعفر شهری عراقین قوزئی و سوریه مرزینین یاخینلیغیندا 600 مین جمعیت له عراقین خالص تورکمان شهرلریندن اولاراق آشاغیا گلیب موصول شهرده بۇ  محدوده یه شامیل اوْلوب و نئچه شهر بۇ  جومله آلتین کوپری دا بۇ  محدوده ده سایلیر و گونئی دن کرکوک شهری بۇ  منطقه یه وصل اوْلوب و ادامه ده داقوق و دوز خورماتو تا ایران مرزین خانقین شهرینه چان ادامه سی اولاراق عراق تورکمان لاری اصالتا بایات - قره قویونلو - آق قویونلو _ ائلخانلار تورک قوروپ لاریندان تشکیل اوْلموش لار .
  
  حیزب لر 
  عراق تورکمانلارینین ان اؤنملی حزبی عراق تورکمان لار جبهه سی دیر.
  
  گؤرونتولر
  
  قایناقلار 
  
  تورک خالقلاری
  تورکلر
  اوْغوز تورکلری